Μας άρεσε ο χώρος και σε γενικές γραμμές η διαμονή μας στο διαμέρισμα που διαχειρίζεται η Gwennoline. Πρόκειται για ένα ευρύχωρο διαμέρισμα με ευήλιο σαλόνι και κουζίνα, όπως ακριβώς περιγράφεται. Μια θετική προσθήκη για τους επισκέπτες ήταν οι αντάπτορες, παρότι δε λειτουργούσαν όλοι.
Ωστόσο δυστυχώς δυσκολευτήκαμε κατά την άφιξή μας, καθώς δε μας είχε δοθεί πρόσβαση στο drive όπου οι οικοδεσπότες είχαν αναρτήσει τις πληροφορίες άφιξης. Επίσης, μπαίνοντας στο σπίτι βρήκαμε λίγο βρώμικο το πάτωμα, σα να μην είχε καθαριστεί ο χώρος κάτω από τα έπιπλα με αποτέλεσμα σιγά σιγά η σκόνη να διασκορπίζεται σε όλο το σπίτι. Ακόμη, βρήκαμε μια ανοιγμένη συσκευασία βούτυρου που είχε ξεχαστεί στο ψυγείο ίσως από τους προηγούμενους επισκέπτες. Παρόλα αυτά το σημαντικότερο ζήτημα ήταν ένα τεχνικό πρόβλημα με το wifi, για το οποίο περιμέναμε 8 ώρες να επικοινωνήσουν οι οικοδεσπότες με τον πάροχο. Τελικά, μας έφεραν νέο router το επόμενο πρωί και μας έδωσαν late check out για την ταλαιπωρία.